12 Sleutels Tot Geestelike Groei (Sagteband) – CUM Books
12 Sleutels Tot Geestelike Groei (Sagteband)
Baie gelowiges hunker na 'n inniger verhouding met God en wil graag geestelik meer groei. Vier bekende outeurs span in hierdie Bybelstudie saam om vir gelowiges 12 Skrifbeginsels te gee wat ons geloofslewe moet kenmerk.
12 sleutels tot geestelike groei bestaan uit 12 afdelings wat elkeen fokus op een waarheid rakende geestelike groei wat begin met 'n "G". Die 12 afdelings is elkeen onderverdeel in 3 hoofstukke sodat daar in totaal 36 studies is. Elkeen van die onderskeie outeurs het oor 3 van die 12 waarhede geskryf.
12 sleutels tot geestelike groei sal lesers help om die groot waarheid van God in lewens te laat realiseer. Dit is ideaal vir persoonlike studie, maar is so saamgestel dat 'n mens groter waarde daaruit sal kry as dit as 'n handboek gebruik word vir kleingroepe. Die bespreking in die kleingroepe sal 'n dieper verstaan van die kenmerke en geestelike groei meebring.
Met die deurwerk van 12 sleutels tot geestelike groei sal die leser wonderlike groei en geestelike verryking ervaar. Dit sal die leser aanmoedig om die Woord beter te leer ken en meer vrug te dra in die koninkryk.